projecte-aina/catalan_government_crawling huggingface dataset:
Segons informes oficials, un de cada cinc nens encara no sap llegir bé als onze anys.
A més, segons dades de la Federació de Gremis d'Editors d'Espanya (FGEE), es perd gairebé el 40% dels lectors en només dos anys: entre els 14 anys, quan un 71% es confessa lector freqüent, i els 18 anys, quan només ho fa un 45%, és a dir, menys de la meitat.
I amb el propòsit de donar la volta a aquesta situació ha nascut la plataforma Fiction Express.
De la mà de Boolino, la startup participada per Wayra Barcelona, el hub d'innovació oberta de Telefónica, Fiction Express està disponible en català i castellà després de dos anys treballant per a col·legis únicament en llengua anglesa.
Boolino -empresa liderada per Cristina Puig i Sven Huber- ha llançat la plataforma aquest passat mes de setembre.
Fiction Express és una innovadora plataforma que connecta als nens i adolescents amb autors professionals per incentivar i millorar les hores de lectura i la qualitat d'aquesta lectura.
Aquesta plataforma aposta per una experiència participativa basada en la co-creació i en la interacció amb l'autor.
A Fiction Express els lectors, després de llegir un capítol, poden votar l'argument i parlar amb l'autor, facilitant així una implicació profunda i vivencial amb la lectura.
A més, la plataforma ofereix eines pedagògiques com realitzar un petit qüestionari sobre el capítol llegit i gaudir de diferents activitats, a més de poder mesurar al final l'impacte de la lectura.
Actualment la plataforma està ja disponible a 20 països d'Europa, Amèrica Llatina i Àsia i el seu objectiu és arribar, al 2024, als cinquanta països i superar els deu milions d'alumnes.
El pla editorial de 2019-2020 comptarà amb 54 novetats, 18 en anglès, 18 en castellà i 18 en català, desenvolupades per més de 25 autors de prestigi com Maite Caranza, Víctor Panicello, Isaac Palmiola, Francesc Miralles i Jordi Cervera, entre d'altres.
La startup biotecnològica VEnvirotech, especialista en producció de bioplàstic biodegradable a partir de residus orgànics, ha tancat una ronda d'inversió de més de 2 milions d'euros.
Aquests han estat aportats, en la seva major part, pel family office de la família Gassó.
L'operació permetrà posar en marxa una planta de producció de 3.100 metres quadrats a Santa Perpètua de la Mogoda, a la província de Barcelona.
En aquest espai, la startup durà a terme la fabricació i assemblatge de les VE-box, un dispositiu de gestió de residus portàtil, així com una zona on s'extraurà el bioplàstic dels bacteris a escala industrial.
VEnvirotech, fundada per Patricia Aymà i Noelia Márquez, compta actualment amb un equip d'onze persones.
L'objectiu final de l'empresa és construir les bases d'un futur sostenible, i per això es basa en un doble model de negoci.
D'una banda, gestiona residus orgànics d'empreses de manera portàtil, a través de la instal·lació de contenidors propis (VE-box) in situ.
Mitjançant un procés biotecnològic propi, protegit per secret industrial, aquests residus es revaloritzen en transformar-se en bioplàstic 100% biodegradable.
El procés de transformació dels residus en bioplàstics dura menys d'un dia, amb el que pot aconseguir escalabilitat i rendibilitat.
Gràcies a la innovació en la gestió portàtil dels residus, es redueixen els costos de transport i manipulació, per la qual cosa aquest servei s'ofereix a les empreses a un preu molt competitiu, i té un impacte mediambiental pràcticament nul.
La segona fase del negoci és l'extracció i reformulació en el laboratori d'aquest bioplàstic present en els bacteris per transformar-lo en un material amb les mateixes propietats que el plàstic químic (que el polipropilè o el polietilè), però amb l'avantatge de ser totalment biodegradable, i compatible amb el cos humà, no tòxic, perquè és d'origen orgànic.
El resultat del procés és un plàstic amb data de caducitat.
A partir del segon trimestre de 2020, la companyia té previst començar a donar servei a aquells clients que ja hagin provat la tecnologia.
Són empreses que generen residus orgànics de manera abundant, per la qual cosa s'espera un creixement molt ràpid.
VEnvirotech preveu instal·lar més de 50 VE-box abans de finals del 2020.
Holaluz, l'empresa tecnològica especialitzada en energia verda i autoconsum, va despertar un gran interès per part de la comunitat inversora davant la seva estrena el passat 29 de novembre en el parquet borsari.
L'empresa arriba al MAB després d'una ampliació de capital de 30 milions d'euros i la venda d'accions per valor de 10,4 milions d'euros per part dels socis fundadors i Axon Capital Partners.
Inversors internacionals de França, Regne Unit i els Països Nòrdics s'han adjudicat gairebé la meitat de l'oferta d'accions, mentre que family offices i fons d'inversió i de pensions espanyols s'han quedat la resta.
L'equip d'Holaluz ha donat el seu suport a la sortida a borsa amb la compra d'accions per valor de 622.000 euros.
"Estem molt orgullosos i agraïts del gran interès que la comunitat inversora ha demostrat pel nostre projecte sustentat en les energies renovables, la promoció de l'autoconsum i que situa al client en el centre de l'empresa", va assenyalar Carlota Pi, cofundadora i presidenta d'Holaluz, durant l'acte de sortida a borsa al que va estar acompanyada pels altres dos cofundadors de l'empresa, Oriol Vila i Ferran Nogué.
Aquesta és l'operació d'incorporació al mercat més gran en la història del segment d'Empreses en Expansió del MAB, havent generat demanda en tots els tipus d'inversors, tant internacionals com espanyols.
L'oferta d'accions ha quedat subscrita en més de dues vegades al preu finalment fixat per a la transacció, havent rebut adjudicació 220 inversors i empleats.
Coincidint amb la incorporació al MAB, Holaluz ha nomenat a Isabela Pérez Nivela i Enrique Tellado Nogueira com a nous consellers independents.
Isabela Pérez és llicenciada en Dret per la Universitat de Navarra.
Va formar part del cos d'advocats de l'estat fins que l'any 2013 s'incorpora a Coca-Cola Iberian Partners com a secretària general i del consell, directora legal de compliment i de riscos.
Actualment combina la seva labor executiva a Coca-Cola European Partners Ibèria amb la participació en el consell assessor de govern corporatiu de la Facultat de Dret d'ESADE i de la comissió de govern corporatiu de la Fundació Princesa de Girona.
Per la seva banda, Enrique Tellado és llicenciat en Empresarials per la Universitat Complutense – CEU Sant Pau.
Actualment és director general d'EVO Banco (Bankinter) i, al llarg de la seva carrera, ha exercit els càrrecs de conseller delegat d'EVO Banco, dirigint la seva reestructuració sota la titularitat d'Apollo Global Management; assessor per al mercat espanyol d'Elliot Associates; director financer de Novacaixagalicia i consultor de McKinsey & Co i The Boston Consulting Group.
Grup de Treball Dona i Empresa.
Una iniciativa per donar suport a la creació d'empreses creades per dones
L'1 de juliol de 2019 el Parlament de Catalunya va acollir el «ple» del «Parlament de les Dones» coincidint amb el vint-i-cinquè aniversari de la IV Conferència Mundial sobre les Dones de Beijing.
Un "ple" que va permetre revisar de manera integral els progressos aconseguits i els reptes pendents amb relació a l'aplicació de la Declaració i de la Plataforma d'Acció de Beijing.
En aquesta línia es publica el 19.12.2019 la resolució 693/XII del Parlament de Catalunya, sobre el reconeixement i el garantiment dels drets de les dones en la qual, entre d'altres mesures s'insta al govern a constituir un grup de treball, en el marc de la Xarxa Emprèn, per donar suport a la creació d'empreses creades per dones amb l'objectiu principal de garantir-ne la consolidació i el creixement empresarial.
D'acord amb el Global Entrepreneurship Management 2018-2019:
"Els resultats del projecte GEM atenent a la distribució per gènere indiquen que en el 2018 el percentatge d'homes emprenedors és més gran que el de les dones emprenedores en totes les fases del procés, tret del cas dels naixents.
En aquest grup les dones són el 53% enfront del 47% dels homes.
En canvi, hi ha percentatges clarament superiors d'homes en els qui estan en fase potencial (55% enfront de 45%) i nova (59% enfront de 41%) "
Pel que fa a l'índex TEA per gènere, els resultats a Catalunya mostren que el diferencial entre homes i dones es redueix el 2018 i està únicament en nou dècimes: la TEA dels homes és un 8,6% i la de les dones és un 7,7%.
Aquesta diferència ha disminuït respecte de l'any 2017, ja que aleshores estava en 1,8 punts percentuals (TEA masculina del 8,9% i femenina del 7,1%).
També és important indicar que la TEA femenina continua amb una tendència creixent des del 2013.
La composició del grup respon a la voluntat de generar un "camp de proves" de possibles mesures per reduir la bretxa de gènere en l'emprenedoria i d'altra banda de generar sinergies i complicitats entre les entitats de la nostra xarxa i del ecosistema amb un paper proactiu a favor del talent femení.
Tot partint de la hipòtesis que a través de la conscienciació, la formació i facilitació d'eines, i la connexió amb actors rellevants, les entitats de la Xarxa Empren que participin al grup de treball, podran reduir la bretxa de gènere i millorar els resultats de consolidació de les dones que passin pel seu servei.
En aquest sentit el grup de treball estarà liderat pel personal del Servei d'Emprenedoria juntament amb:
Com a objectius concrets a assolir a través del grup de treball ens plantegem:
Per assolir aquests objectius s'organitzaran reunions mensuals i des del Servei d'emprenedoria i amb l'assessorament de personal especialitzat en gènere:
Per a més informació podeu adreçar-vos a
Catalunya Emprèn tornarà a estar present aquest setembre al Bizbarcelona, un esdeveniment on connectar amb les persones emprenedores, start-ups, pimes i autònoms que donen vida al nostre vibrant ecosistema.
Dies 21,22 i 23 de setembre amb les màximes mesures de seguretat vers la COVID-19 i per reactivar l'economia.
La Generalitat de Catalunya mostrarà el suport que ofereix a les persones emprenedores en una nova edició del Bizbarcelona.
Des de l'estand del Catalunya Emprèn s'oferirà als assistents informació i assessorament al voltant del conjunt de serveis en matèria d'emprenedoria que s'impulsen a través dels departaments d'Empresa i Coneixement; Ensenyament; Agricultura, Ramaderia, Pesca i Alimentació...
A banda de la presència a l'estand durant els tres dies i l'assessorament online hi haurà una serie de conferències entre les que destaquem les següents:
10h Jornada tècnica Xarxa Emprèn (Acte Tancat).
12h Presentació GEM Catalunya 2019-2020.
Diputació de Barcelona i Catalunya Emprèn del Departament d'Empresa i Coneixement.
15h Caixa d'eines i recursos Leader per a l'empresa i l'emprenedoria en el món rural.
Departament d'Agricultura, Ramaderia, Pesca i Alimentació.
17h Digitalitza ́t: Ocupa el teu lloc al món de les startups.
Crea la teva startup amb el Programa Primer.
Catalunya Emprèn del Departament d'Empresa i Coneixement i Dopuo.
13h iFest: The young leaders interaction fest. iFest: programa d'aprenentatge i mentoria per trobar-te amb els creadors de la tecnologia, la ciència, la innovació i la disrupció que estan canviant el nostre món.
Troba la inspiració i encomana't de passió per fer coses "més sofisticades".
Impregna't de tecnologia i fes les teves aportacions a la societat.
Catalunya Emprèn del Departament d'Empresa i Coneixement.
Judit Corominas, Tècnica de l'Agència de Desenvolupament del Berguedà i Miguel Robert Rincon, membre de l'equip guanyador de l'iFest 2019 i CEO d'Aide.
Ens trobaràs a l'estand (C21 ) Catalunya Emprèn (Pavelló 8)
Inscriu-te amb aquestes invitacions
Actualitzacions del programa, sales de les conferències i ponents.
Catalunya Emprèn a travès del Servei d'Emprenedoria proveeix al personal de la Xarxa Emprèn una oferta espais de innovació i especialització formativa que té com a objectiu facilitar eines pel desenvolupament del servei de foment de l'emprenedoria i inspirar programes i metodologies innovadores que afavoreixin ecosistemes d'innovació a Catalunya.
La proposta d'aquests espais per al tercer trimestre del 2020 recull les demandes apuntades a les sessions de cocreació de gener de 2020 i incorpora les característiques que creiem poden afegir valor als continguts seleccionats.
Per les seves característiques el nombre de places dels diferents espais és limitat i es farà una selecció prioritzant l'accés de totes les entitats a al menys un dels espais.
La data límit d'inscripció és el 14 d'octubre.
La inscripció està restringida al personal de les entitats de la Xarxa Emprèn i Primer i el formulari d'inscripció s'enviarà per correu electrònic a les entitats.
Per més informació es pot contacar amb [EMAIL]
El respon a un dels grans reptes del Govern de la Generalitat i de Catalunya Emprèn: impulsar una emprenedoria d'empreses basades en la innovació i la tecnologia que ampliï a tot Catalunya l � 'efecte del hub tecnològic de Barcelona.
Per aquest motiu, des de Catalunya Emprèn s'obre la convocatòria Primer 2018: una crida perquè entitats vinculades al territori desenvolupin programes d'emprenedoria basats en la innovació i la tecnologia d'alta especialització, que donin resposta a una necessitat específica identificada i que utilitzin una palanca, un avantatge competitiu, que asseguri l'èxit i el valor afegit a les solucions generades.
Pitch de les startups sorgides del i d'Universitats
Llistat en pdf de les Startups creades al d'aquesta edició.
Amb el suport de Peninsula durant el 2018-19 (Secretaria Tècnica)
Impulsat pel Departament d'Empresa i Coneixement en el marc del Catalunya Emprèn i amb el cofinançament del FSE
Catalunya Emprèn és un programa de la Generalitat de Catalunya que impulsa i promou actuacions públiques i privades de valor per a l'emprenedor/a, a les que dóna suport directe.
La creació, el creixement i l'èxit de les noves empreses, així com el foment de l'emprenedoria, són els objectius principals que persegueix aquesta iniciativa.
No tots els emprenedors ni tots els tipus d'emprenedoria són iguals.
La marca Catalunya Emprèn engloba aquesta diversitat emprenedora recolzant actuacions en cadascun dels àmbits següents.
Mapa digital i interactiu que recull tots els serveis per a les persones emprenedores, prestats per entitats públiques i privades arreu de Catalunya.
Si estàs emprenent un negoci o vols emprendre'n un, consulta-hi els serveis que tens disponibles a prop teu.
Si ets una entitat que presta serveis específics per a emprenedors, introdueix-los i fes-te conèixer.
Un esdeveniment únic per trobar-te amb els creadors de la tecnologia, la ciència, la innovació i la disrupció que estan canviant el nostre món.
Som moltes les persones que emprenem i moltes persones les que donen suport a aquelles que emprenen.
Tenim molt en comú, estem sumant iniciatives i creant un espai per compartir-les.
Si ets una entitat o xarxa pública o privada que treballa per donar suport i servei als qui emprenen et convidem a publicar la teva iniciativa al mapa digital de serveis a l'emprenedor
Iniciativa pionera a nivell mundial, molt útil per entendre com les tradicions religioses apareixen en la producció cinematogràfica mundial.
La Mostra de Cinema Espiritual de Catalunya se celebra cada any al novembre per difondre la cultura religiosa i fomentar la convivència
El cineasta madrileny s'ha significat per la seva implicació amb els col·lectius més vulnerables per mitjà de les seves pel·lícules.
La Generalitat de Catalunya, a través de la Direcció General d'Afers Religiosos, assumeix per primer any l'organització de la Mostra de cinema espiritual, per tal de contribuir a la difusió i a la consolidació d'un esdeveniment que enguany es du a terme per onzena vegada.
Amb la col·laboració del Departament de Cultura i de la Filmoteca de Catalunya.
La Mostra presenta 12 de les pel·lícules més interessants del cinema espiritual i religiós actual.
Fidels a l'estil d'anys anteriors, les pel·lícules aniran precedides de la presentació a càrrec d'especialistes, que ens permetran aprofundir i comprendre les claus del film i anar més enllà en la reflexió.
La Mostra, nascuda amb vocació de diàleg interreligiós i cultural, pretén aprofundir sobre la presència de la dimensió espiritual en la cultura audiovisual.
Coordinació de la Mostra: professor Peio Sánchez
La Generalitat de Catalunya, mitjançant la Direcció General d'Afers Religiosos organitza per segon any consecutiu la Mostra de Cinema Espiritual, amb la col·laboració de la Filmoteca de Catalunya i l' Obra Social "La Caixa".
Es celebrà del 30 d'octubre al 15 de desembre a Barcelona, Girona, Lleida i Tarragona.
Aquesta XII Mostra compta, a més a més, amb 19 especialistes de religió o cinema que, prèviament a cada passi, presentaran les claus de l'obra per tal de facilitar als assistents una millor comprensió i aquells elements que ajudin a enriquir la pròpia reflexió.
Els experts que hi participen són els següents:
Jaume Flaquer, cap de l'Àrea Teològica de Cristianisme i Justícia
Marc Fuentes, membre d'Ágape i productor executiu i director del projecte Arxiu zero
Josep Maria Caparrós, catedràtic emèrit d'història contemporània i cinema de la Universitat de Barcelona
Marta López, pastora de l'Església Evangèlica de Catalunya
Joan-Andreu Rocha, vicedegà de Periodisme de la Universitat Abat Oliba CEU
Xavier Marín, membre del Consell Assessor per a la Diversitat Religiosa
Ignacio Simal, pastor de l'Església Evangèlica de Catalunya
Victòria Molins, llicenciada en filosofia i lletres, periodista i escriptora
Fàtima Taleb, regidora de l'Ajuntament de Badalona
Maricel Figueras, dinamitzadora de la Taula Interreligiosa de Lloret de Mar (Fundació SER.GI)
Ahmed Benallal, president de l'Associació la Llum del Nord
Montse Castellà, presidenta de la Coordinadora Catalana d'Entitats Budistes.
La Generalitat de Catalunya, a través de la Direcció General d'Afers Religiosos del Departament de Governació, Administracions Públiques i Habitatge, organitza per tercer any consecutiu la Mostra de Cinema Espiritual de Catalunya, amb la participació de la Filmoteca de Catalunya, l'Obra Social "la Caixa" i els Verdi Park i amb la col·laboració de l'Ajuntament de Barcelona.
Enguany, la Mostra acull 20 pel·lícules, que reflecteixen tant la sensibilitat d'alguna o algunes de les tradicions religioses com les grans qüestions que tot ésser humà es fa en algun moment de la seva trajectòria vital: el sentit de la vida i de la mort, la llibertat, l'amor, les malalties, la justícia i la solidaritat des d'una perspectiva transcendent, etc. En definitiva, són pel·lícules que conviden a la reflexió i no deixen indiferent l'espectador.
El format cinefòrum de la Mostra permet la presència de prop d'una trentena d'especialistes en el món del cinema, filòsofs, periodistes, intel·lectuals i membres de diferents confessions religioses, que fan la presentació de la pel·lícula i condueixen el debat posterior.
La novetat destacada d'aquesta edició és la incorporació dels Verdi Park de Barcelona i de diversos centres penitenciaris de Catalunya i algunes universitats i entitats culturals i socials.
Gràcies a aquesta suma d'esforços, enguany doblem el nombre de sales de projecció, un indicador que mostra la bona acollida i la clara consolidació d'aquest certamen.
Una altra novetat és que la Mostra s'adhereix a Catalunya Film Festivals, la Coordinadora de Festivals i Mostres de Cinema i Vídeo de Catalunya.
Desitjo que aquesta nova edició de la Mostra contribueixi a acostar a la ciutadania l'extraordinària riquesa de la diversitat religiosa que existeix al nostre país, a fer visibles les diferents manifestacions religioses i espirituals i a afavorir el diàleg interreligiós.
No puc acabar aquestes ratlles sense una menció i un agraïment especial a qui, durant anys, ha estat l'ànima i l'impulsor de la Mostra de Cinema Espiritual, mossèn Peio Sánchez, que continua prestant-nos la seva inestimable col·laboració en l'organització del certamen.
Encarem aquesta tretzena edició, la tercera que organitzem, amb molta il·lusió.
Atesa la situació de bloqueig de les finances de la Generalitat imposat pel Govern de l'Estat, la Direcció General d'Afers Religiosos ha hagut de fer un esforç important per tirar endavant l'edició d'enguany de la Mostra.
Però ho hem aconseguit, gràcies a la complicitat i la col·laboració de moltes persones, entitats culturals i religioses, universitats i els centres penitenciaris de Catalunya.
Enguany la Mostra acull 20 pel·lícules i un curtmetratge: destaquem el cicle dedicat a Terrence Malick a la Filmoteca; films dirigits per directors com Martin Scorsese o Mel Gibson; pel·lícules que fan visibles diferents tradicions religioses i d'altres que tenen com a fil conductor els grans aspectes que preocupen la humanitat: la vida i la mort, l'amor i la guerra, la llibertat, les malalties, els refugiats, la justícia i la solidaritat, etc.
El format cinefòrum permet la presència d'una seixantena d'especialistes en el món del cinema, professors universitaris, periodistes i membres de diferents confessions religioses, que presenten les pel·lícules i condueixen el debat posterior.
Les 69 projeccions previstes en 30 sales d'arreu del territori, repartides en 12 ciutats, posen de manifest any rere any l'èxit i la consolidació d'a quest certamen entre els principals festivals i mostres de cinema de Catalunya.
D'altra banda, la celebració de la segona trobada de directors de festivals de cinema espiritual de tot el món i la participació enguany en el Religion Today Film Festival de Trento refermen el seu posicionament a nivell internacional.
Us animo a assistir-hi: fem entre tots que la Mostra sigui un aparador de la diversitat religiosa, la convivència i el diàleg interreligiós a casa nostra!
Enguany celebrem la XV edició de la Mostra i la cinquena que organitza la Direcció General d'Afers Religiosos del Departament de Justícia.
Presentem un cartell de 19 pel·lícules i 2 curtmetratges, amb 72 projeccions en una quarantena de sales repartides en 16 ciutats d'arreu de Catalunya.
En el marc de la commemoració de l'Any Raimon Panikkar (Barcelona, 1918 - Tavertet 2010), s'han seleccionat pel·lícules que reflecteixen el seu pensament i que es projectaran en diverses sales.
Panikkar, de pare indi i hindú i mare catalana i cristiana, és una de les veus més lúcides del pensament contemporani per les seves aportacions al diàleg intercultural i interreligiós.
La Filmoteca de Catalunya homenatjarà el director de cinema Carl T. Dreyer amb motiu dels 50 anys de la seva mort (Dinamarca, 1889-1968).
S'hi podrà veure una selecció dels films més emblemàtics d'aquest autor fill de pares luterans, qualificat com el cineasta de la poesia en el cine, el director del silenci, de la transcendència espiritual.
Als Verdi s'opta per una programació més actual però sense allunyar-se del cinema que aprofundeix els aspectes de l'existència humana.
La implicació de la Direcció General de Serveis Penitenciaris permet que la Mostra arribi un any més a tots els centres penitenciaris de Catalunya, una experiència molt ben valorada i una gran ocasió per treballar en l'àmbit dels valors, orientant la reflexió vers els processos de reinserció de les persones.
La Mostra clourà el 30 de novembre amb el concurs La Paraula S'agrada, conduït per l'escriptor Màrius Serra, per posar sota els enigmes lingüístics els conceptes relatius a les diferents confessions en un format ludolingüístic.
L'acte és d'accés lliure i els guanyadors obtindran abonaments de la Filmoteca, llibres i altres sorpreses.
Agraïm especialment la implicació de Peio Sànchez, assessor de continguts de la Mostra.
I també la col·laboració de l'Ajuntament de Barcelona, la Filmoteca de Catalunya, l'Obra Social "la Caixa", Basílica de la Sagrada Família, Ágape i els cinemes Verdi, així com una quarantena entitats entre les quals hi ha ajuntaments, entitats culturals, entitats religioses i universitats, amb l'objectiu comú d'obrir, a través del cinema, una finestra a la realitat religiosa del nostre país i afavorir el diàleg interreligiós i la cohesió social.